Diari Oficial de la Generalitat Valenciana


Sumari del DOGV 8360, del 13-08-2018 (2018/7465)

Notificació de la sentència dictada en el judici verbal número 451/2017.
------------------------------------------------------------------------

### Dades del document

Número de DOGV
:   8360

Data del DOGV
:   13-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7465


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici verbal número 451/2017. [2018/7465]  
Procediment: judici verbal número 451/2017.  
De: Banco Bilbao Vizcaya Argentaria, SA (BBVA, SA).  
Procuradora: María Cristina Litago Lledó.  
Contra: ignorats ocupants de la plaça Rojas Clemente, número 2, baixos esquerra.  
En aquest procediment de judici verbal número 451/2017, seguit a instàncies de Banco Bilbao Vizcaya Argentaria, SA, contra els ignorats ocupants de la plaça Rojas Clemente, número 2, baixos esquerra, s'ha dictat la sentència que literalment diu així:  
  
«Sentencia número 9/2018  
València, 16 de gener de 2018  
Rocío Moreno de Viana-Cárdenas, magistrada jutgessa del Jutjat de Primera Instància número 12 de València, he vist les actuacions de judici verbal número 451/2017, seguides a instàncies de la procuradora María Cristina Litago Lledó, en nom i representació de BBVA, SA, i amb la direcció del lletrat Ernesto Pérez Broseta, contra els ignorats ocupants de la finca situada en la plaça de Rojas Clemente, número 2, planta baixa esquerra, de València, declarats en rebel·lia, sobre efectivitat de drets reals inscrits en el Registre de la Propietat, s'ha dictat aquesta resolució amb fonament en els següents,  
Antecedents de fet  
Primer. La procuradora Cristina Litago Lledó, en nom i representació de BBVA, SA, va presentar demanda de judici verbal contra els ignorats ocupants de la finca situada en la plaça Rojas Clemente, número 2, planta baixa esquerra, de València, en la qual després d'exposar els fets i fonaments de dret que va estimar aplicables, acabava demanant que es dicte sentència en què es condemne els demandats a cessar immediatament en tot acte de possessió del local descrit, sense pertorbar la plena eficàcia del domini inscrit, i amb l'advertiment de llançament si no desallotgen el local de manera immediata; i això amb imposició de costes a tal part.  
Segon. Admesa a tràmit la demanda i tenint per personat i part l'esmentada procuradora en nom i representació de la part actora, es va donar trasllat a la part demandada per a la seua contestació per escrit en el termini de deu dies. La demandada no va comparéixer i va ser declarada en rebel·lia; les parts no varen sol·licitar la celebració de vista i les actuacions van quedar concluses per a dictar sentència.  
Dispositiva  
Que amb l'estimació de la demanda formulada per la procuradora Cristina Litago Lledó, en nom i representació de BBVA, SA, contra els ignorats ocupants de la finca situada en la plaça de Rojas Clemente, número 2, planta baixa esquerra, de València, condemne els demandats a:  
1r. Cessar immediatament en tot acte de possessió de la finca situada en la plaça de Rojas Clemente, número 2, planta baix a esquerra, de València, sense pertorbar per cap concepte la plena eficàcia del domini inscrit que ostenta l'actora.  
2n. Desallotjar la finca i deixar-la a la sencera i lliure disposició del seu propietari, amb l'advertiment de llançament si no ho feren.  
3r. Pagar les costes processals produïdes per aquest judici.  
Notifiqueu aquesta resolució a les parts i feu-los saber que, en contra podran interposar un recurs d'apel·lació davant d'aquest jutjat dins del termini de vint dies des de l'endemà de la notificació; cal exposar les al·legacions en què es base la impugnació i citar la resolució apel·lada i els pronunciaments que impugna. D'aquest recurs coneixerà la Audiència Provincial de València (arts. 458 i 463 LEC).  
Per a la interposició del referit recurs d'apel·lació, serà necessària la prèvia constitució d'un dipòsit de 50 - que haurà de ser consignat en el compte de dipòsits i consignacions d'aquest òrgan judicial; cal aportar-ne constància documental. No s'admetrà a tràmit el recurs si no s'ha constituït el referit dipòsit (disposició addicional quinzena de la LOPJ).  
  
Porteu l'original d'aquesta resolució al llibre de sentències civils, que a aquest efecte hi ha a la secretaria d'aquest jutjat, i deixeu-ne un testimoniatge en les actuacions.  
Aquesta és la meua sentència, que jutjant definitivament en aquesta instància, pronuncie, mane i firme.»  
  
I atés que els demandats, ignorats ocupants de la plaça Rojas Clemente, número 2, baixos esquerra, de València es troba en parador ignorat, expedisc aquest edicte a fi que li valga de notificació de forma deguda.  
  
València, 18 de gener de 2018.- La lletrada de l'Administració de justícia: Mónica Rubio Solanes.